burgasdotpro/wikipedia huggingface dataset:
Józef Rotblat

Sir Józef Rotblat alebo sir Joseph Rotblat, KCMG, CBE, FRS (* 4. november 1908, Varšava, Poľské kráľovstvo – † 31. august 2005, Londýn, Spojené kráľovstvo) bol britský fyzik.
V roku 1995 získal Nobelovu cenu za mier. Bol spoluzakladateľom Pugwashských konferencií, ktoré sa snažia o medzinárodné odzbrojenie.
Pugwashské konferencie o vede a svetových záležitostiach

Pugwashské konferencie o vede a svetových záležitostiach (anglicky Pugwash Conferences on Science and World Affairs) je medzinárodná organizácia, ktorá sa snaží obmedziť vojnové konflikty. Založili ju v roku 1957 Józef Rotblat a Bertrand Russell v kanadskom Pugwashi. 
V roku 1995 získala organizácia spolu s Rotblatom Nobelovu cenu za mier za svoje snahy o nukleárne odzbrojenie.
Mario J. Molina

Mario José Molina-Pasquel Henriquez (* 19. marec 1943, Mexiko, Mexiko† 7. október 2020, Mexiko) bol mexický chemik, ktorý sa podieľal na odhalení príčin vzniku ozónovej diery.
V roku 1995 získal spoločne s Paulom Crutzenom a Sherwoodom Rowlandom Nobelovu cenu „za prácu na chémii atmosféry, hlavne na spotrebe ozónu“.
V roku 2007 bol zvolený za člena American Philosophical Society.
Telestas z Messénie

Telestas ("Telestas") bol olympijský víťaz v boxe dorastencov v roku 340 pred Kr.
Telestas z Messénie zvíťazil v boxe dorastencov na 110. olympijských hrách v roku 340 pred Kr. V Olympii sa box dorastencov zaradil do programu na 41. hrách v roku 616 pred Kr. V starovekom Grécku mal box (pygmé) voľnejšie pravidlá a bol tvtrdší ako dnešný. Dovoľovalo sa všetko okrem držania súpera, chmatov a úderov na pohlavné orgány. Boxer mal päste ovinuté remencami a zápasil vo vyhradenom priestore. Boj trval tak dlho, kým sa neskončil pre jedného zo súperov víťazstvom.
Podľa starovekého cestovateľa a spisovateľa Pausania socha Telesta stála v posvätnom okrsku olympijskej "Altidy" pri kovovej soche koňa, ktorú Olympii venoval Krokón z Eretrie, víťaz jazdeckého preteku. Autorom Telestovej sochy bol sochársky majster Silanión. Keď archeológovia odkryli v Nemei tunelový vchod na štadión, na jednom z kamených blokov sa nachádzal značne poškodený nápis s menom olympionika Telesta.
Londonbeat

Londonbeat je britsko-americká tanečná skupina, ktorá je známa svojími hitmi zo začiatku 90. rokov. Jej členmi sú Jimmy Helms, Jimmy Chambers a Charles Pierre. Ich najväčším hitom je skladba „I’ve Been Thinking About You“, ktorá dosiahla 1. miesto v americkom rebríčku Billboard Hot 100.
Prsteň

Prsteň je druh šperku, ktorý sa bežne nosí na prstoch (z toho slovo prsteň). V dnešnej dobe existuje veľa variácií prsteňov – rôzne tvary či materiály. Veľmi často bývajú prstene tiež osadené drahými kameňmi.
História.
Je ťažké určiť, kedy ľudia prvýkrát začali nosiť prstene. Už od pradávna mali ľudia tendenciu zdobiť sa najrôznejšími vecami a vyjadriť tak svoje emócie či postavenie.
Najstaršie nájdené prstene pochádzajú zo starovekého Egypta. V tej dobe boli prstene bežne vyrábané z kameniny. Egyptský štýl bol neskôr ovplyvnený štýlom Grékov a Rimanov. Pretože zlato nebolo na východe dobre dostupné, prevládali skôr prstene zo striebra a bronzu, zatiaľ čo v Ertúrii prevládali prstene zlaté. Dizajn typický pre toto obdobie bol kosoštvorec. V priebehu času sa od tohto tvaru odklonilo a v oveľa väčšej miere ho zastúpil tvar kruhový.
Prvá zmienka o tom, že prsteň by sa mal nosiť na štvrtom prste – teda prstenníku je zo 16. storočia. Staré porekadlo tvrdí, že práve z tohto prstu vedie dutá žila (vena amoris) priamo do srdca. Prvýkrát to spomenul anglický spisovateľ Henry Swinburne vo svojej knihe o manželstve. Veľmi rýchlo sa to stalo pravidlom skoro na celom svete.
Význam.
V skorších dobách boli prsteňom prisudzované všelijaké vlastnosti. Predovšetkým mal značiť nekonečnosť, pretože guľatý tvar prsteňa nemá žiadny začiatok ani koniec.
Ľudia verili, že pokiaľ bude človek nosiť prsteň, zabráni sa tomu, aby telo opustila jeho duša. Prsteň bol tiež svojho času znamením, že jeho nositeľ je otrok a podľa prsteňa sa poznalo, kto je jeho pánom. Predovšetkým v Starovekom Ríme bolo nosenie prsteňov veľmi obľúbené a nosili ho len veľmi bohatí ľudia. Nosenie prsteňa bolo symbolom autority, bohatstva či vysokej pozície.
Materiály.
Ako väčšina šperkov, aj prstene sa skôr vyrábali z prírodných materiálov, hlavne z kože. Keď sa ľudia naučili opracovávať kovy, prevládali prstene z bronzu a striebra. V dnešnej dobe je ponuka materiálov veľmi pestrá, dá sa vyberať z veľkého množstva materiálov alebo sa dokonca dá niekoľko materiálov skombinovať dohromady.
Jedným z najobľúbenejších kovov je určite zlato, pretože ide o kov veľmi kvalitný a hypoalergénny. Relatívne novodobou obmenou je zlato biele alebo ružové, čo je kombinácia zlata žltého s prímesou ďalších kovov.
Stále obľúbenejším materiálom prsteňov je tiež chirurgická oceľ, titan alebo platina.
Drahé kamene.
História osadzovania prsteňov drahými kameňmi je zhruba rovnako stará ako nosenie prsteňov. V dnešnej dobe je možné nechať si prstene ozdobiť veľkým množstvom najrôznejších kameňov. Najčastejšie volené sú zirkóny, diamanty, smaragdy alebo rubíny.
Druhy prsteňov.
Väčšina prsteňov je v dnešnej dobe nosená ako doplnok. Niektoré prstene ale majú svoj špecifický význam.
Tunel pod Dielikom

Tunel pod Dielikom je tunel na nedostavanej železničnej trati z Revúcej do Tisovca, na pomedzí okresov Revúca a Rimavská Sobota. 
Jeho celková dĺžka je 2 002 metrov, pričom mal prekonávať sedlo Dielik, ktoré vzniklo selektívnou eróziou muránskeho zlomu. V tomto tuneli, na kilometri 13,295 sa mal nachádzať aj najvyšší bod trate.
Stavba.
Tunel sa začal stavať začiatkom januára 1941 na muránskom predzáreze tunela. V dôsledku geologickej stavby bol tunel veľmi tlačivý a mokrý. Práce na ňom boli prerušené krátko pred dokončením niekoľko dní pred vypuknutím SNP.
Súčasnosť.
Tunel je od roku 1997 vyhlásený ako chránený areál z dôvodu zabezpečenia ochrany zimoviska netopierov, ktoré sa početnosťou a druhovým zložením zimujúcich netopierov zaraďuje k najvýznamnejším zimoviskám v európskom meradle. Lokalita je však na území Národného parku Muránska planina a nie je prístupná verejnosti. Jeho tisovecký portál leží zaplavený v stavebnej jame po tom, ako sa tesne za portálom zrútila klenba tunela. Muránsky portál je zamrežovaný a sú pred ním dlhé oporné múry.
Majstrovstvá Afriky v basketbale mužov 2001

Majstrovstvá Afriky v basketbale mužov 2001 boli v poradí 21. Majstrovstvá Afriky v basketbale mužov, ktoré organizuje Africká basketbalová federácia (FIBA Africa). Konali sa v mestách Rabat a Casablanca, v Maroku v dňoch od 4.12. augusta 2001, za účasti 12 tímov. Maroko bolo organizátorom afrického šampionátu mužov štvrtýkrát, predtým hostilo turnaj v rokoch 1964, 1968 (oba v Casablance) a 1980 (v Rabate). Zápasy sa hrali v arénach Salle Mohammed V s kapacitou 12 000 divákov a Salle Ibn Yassine s kapacitou 5 000 divákov. získala svoj šiesty titul, keď vo finále zvíťazila nad . To získalo medailu po 36-tich rokoch.
Tento turnaj zároveň slúžil ako kvalifikácia afrických družstiev na Majstrovstvá sveta 2002, ktoré organizovali Spojené štáty. Kvalifikovali sa na ne 2 najlepšie družstvá.
Xavier Bichat

Marie François Xavier Bichat (* 14. november 1771, Thoirette, Francúzsko – † 22. júl 1802, Paríž) bol francúzsky anatóm a fyziológ. Ako prvý predstavil pojem tkanivo ako samostatný subjekt. Je považovaný za otca modernej histológie a patológie.
Životopis.
Bol synom lekára Jeana Baptiste Bichata (17461812) a jeho manželky Jeanne Rose Bichardovej (17411809). Študoval matematiku a neskôr medicínu v Montpellier. V rokoch 17911793 študoval pod vedením chirurga Marca-Antoine Petita (17661811) v Lyone chirurgiu a anatómiu.
Za celý svoj život vykonal asi 600 pitiev. Pritom skúmal štruktúru ľudského tela, tkanív a orgánov. Napriek tomu, že pracoval bez mikroskopu, objavil 21 rôznych typov tkanív v ľudskom tele. Objavil aj choroby, ktoré napadajú tkanivá orgánov.
Je jedným zo 72 významných mužov, ktorých meno je zapísané na Eiffelovej veži v Paríži.
Moskva-kva-kva

Moskva-kva-kva je román ruského spisovateľa Vasilija Pavloviča Aksionova, ktorý vyšiel v ruštine v roku 2006 vo vydavateľstve Eksmo, Moskva. Román sa pohybuje na pomedzí žánru politickej fantastiky a reality. Dôležitú úlohu v ňom hrá mrakodrap na brehu sútoku riek Moskvy a Jauzy. Je to budova postavená v komunistickom slohu päťdesiatych rokov obývaná výhradne významnými činiteľmi a ich rodinami, ktorí si v nej žijú v ešte stalinskom luxuse a na špeciálnych prídeloch z predajní vyhradených významným funkcionárom.
Všetky postavy a dejové zápletky majú vzťah k tejto budove a jej obyvateľom. Vystupuje v nich Stalin, jeho obdivovateľka Glikeria Novotkannaja, jej nápadníci Smeľčakov, Mokkinakki aj Jurka Donderon a pestrý húf rôznych papalášov, umelcov a "zlatej mládeže" 50. rokov. Pestrý a dynamický dej opisuje aj biedu obyčajných ľudí, ktorí sa akosi priľahko posúvajú od obyčajného života medzi prácou a systémom trhovísk s podpultovým tovarom do gulagov a nútených prác. Autor toto opisuje s nadhľadom, hoci je sám obeťou stalinských represálií. S takým istým nadhľadom však vymýšľa aj rôzne historické hyperboly a fantazijné príbehy, ktoré privedú postavy románu až do reality jeľcinovského Ruska. Dej uzatvára rozprávač Tak Takovič Takovskij a zároveň postava románu, ktorý sa po štyridsiatich rokoch vracia späť z emigrácie.
Zdroj.
Vasilij Aksionov: Moskva-kva-kva, vydavateľstvo Marenčin PT, Bratislava, slovenský jazyk, preklad Ján Štrasser, ISBN 978-80-89218-75-2
Anauchidas z Élidy

Anauchidas ("Anauchidas") bol v starovekom Grécku dvojnásobný olympijský víťaz v zápasení.
Anauchidas, syn Filya z Élidy, dosiahol na hrách v Olympii dve víťazstvá v zápasení. Prvý olympijský veniec získal ešte ako dorastenec a neskôr si v tejto disciplíne vybojoval víťazstvo i medzi mužmi. Dátumy týchto hier sú neznáme. Zápasenie ("palé") sa podobalo nášmu „"grécko-rímskemu""; aby súťažiaci dosiahol víťazstvo, musel súpera trikrát zvaliť na zem, takže sa jej dotkol kolenom, alebo ho prinútiť, aby sa vzdal. Súperi sa od prvého až do posledného kola určovali žrebom a zápasili vylučovacím systémom.
Staroveký grécky cestovateľ a spisovateľ Pausanias zaznamenal, že sochu Anauchida videl v posvätnom okrsku olympijskej "Altidy". Autora jeho sochy a kedy sa olympijských hier zúčastnil, nezistil.
Majstrovstvá Afriky v basketbale mužov 2003

Majstrovstvá Afriky v basketbale mužov 2003 boli v poradí 22. Majstrovstvá Afriky v basketbale mužov, ktoré organizuje Africká basketbalová federácia (FIBA Africa). Konali sa v Alexandrii, v Egypte v dňoch od 7.16. augusta 2003, za účasti 12 tímov. Egypt bol organizátorom afrického šampionátu mužov šiestykrát, predtým hostil turnaj v rokoch 1962, 1970, 1975, 1983 a 1992, z toho trikrát v Alexandrii. Zápasy sa hrali v 2 arénach: Alexandria Basketball Stadium a Mubarak Hall. získala svoj siedmy titul (tretí za sebou), keď vo finále zvíťazila nad .
Tento turnaj zároveň slúžil ako kvalifikácia afrických družstiev na Letné olympijské hry 2004, ktoré hostilo Atény. Kvalifikoval sa na ne iba víťaz. 
Kvalifikácia.
Pozn: Keňa sa z turnaja odhlásila, nahradila ju Južná Afrika.
Majstrovstvá Afriky v basketbale mužov 2005

Majstrovstvá Afriky v basketbale mužov 2005 boli v poradí 23. Majstrovstvá Afriky v basketbale mužov, ktoré organizuje Africká basketbalová federácia (FIBA Africa). Konali sa v mestách Alžír a Staouéli, v Alžírsku v dňoch od 15.24. augusta 2005, za účasti 12 tímov. Alžírsko bolo organizátorom afrického šampionátu mužov druhýkrát, predtým hostilo turnaj v roku 1995, v Alžíre. získala svoj ôsmy titul (štvrtý za sebou), keď vo finále zvíťazila nad .
Pôvodne sa mal turnaj konať v Pobreží Slonoviny, ktoré však vo februári 2005 odstúpilo. O novú organizáciu mali záujem Alžírsko a Tunisko, z ktorých si neskôr FIBA Africa zvolila Alžírsko.
Tento turnaj zároveň slúžil ako kvalifikácia afrických družstiev na Majstrovstvá sveta 2006, ktoré organizovalo Japonsko. Kvalifikovali sa na ne 3 najlepšie družstvá.
Kvalifikácia.
Pozn: Egypt sa z turnaja odhlásil, nahradil ho Mozambik. Chýbajúce družstvá zo zón V a VII nahradili družstvá na druhých miestach zo zón I (Maroko) a IV (Gabon).
Iðubrú

Iðubrú je visutý most pri islandskom Laugaráse v grófstve Árnessýsla.
Výstavba mosta cez rieku Hvítá stála 26 miliónov ISK a otvorený bol v roku 1958. Hlavné rozpätie s dĺžkou približne je najdlhšie v krajine.
Kra

Kra môže byť:
Zoznam podchodov a nadchodov v Bratislave

Toto je nekompletný zoznam podchodov a nadchodov v Bratislave.
Majstrovstvá Afriky v basketbale mužov 2007

Majstrovstvá Afriky v basketbale mužov 2007 boli v poradí 24. Majstrovstvá Afriky v basketbale mužov, ktoré organizuje Africká basketbalová federácia (FIBA Africa). Konali sa v piatich alžírskych mestách: Luanda, Benguela, Cabinda, Huambo a Lubango, v dňoch od 15.25. augusta 2007, za účasti 16 tímov. Počet účastníkov sa oproti minulým turnajom zvýšil o 4 tímy. Nováčikom turnaja bolo iba družstvo Rwandy, po 25-tich rokoch sa naň kvalifikovala Libéria. Domáca získala svoj deviaty titul (piaty za sebou), keď vo finále zvíťazila nad . Strieborný Kamerun získal svoju prvú medailu, hoci sa na africkom turnaji zúčastnil naposledy pred 15-timi rokmi. Bronzové skončili , ktoré rovnako získali prvú medailu.
Angola bola vybraná za organizátora majstrovstiev v decembri 2005, keď vyhrala výberovú súťaž pred kandidatúrou Mali. Angola bola organizátorom afrického šampionátu mužov tretíkrát, predtým hostila turnaj v rokoch 1989 a 1999. Zápasy sa odohrali v 5 arénach, z toho 4 (mimo hlavného mesta) boli novovybudované. 
Tento turnaj zároveň slúžil ako kvalifikácia afrických družstiev na Letné olympijské hry 2008, ktoré hostil Peking. Kvalifikoval sa na ne iba víťaz.
Kvalifikácia.
Pozn: Alžírsko sa z turnaja odhlásilo, nahradil ho Mozambik.
Paul Martin (hokejista)

Paul Joseph Martin (* 5. marec 1981, Elk River, Minnesota, USA) je americký profesionálny hokejista hrajúci za Pittsburgh Penguins. Hráva na pozícii obrancu. Reprezentoval Spojené štáty na Zimných olympijských hrách v Soči 2014.
Slováci vo Švajčiarsku

Počet osôb so slovenským občianstvom a zároveň statusom cudzinca žijúceho vo Švajčiarsku, sa po poslednom sčítaní z roku 2018 vyšplhal na počet 16 958.
História.
Švajčiarsko bolo cieľovou destináciou Slovákov už počas 2. svetovej vojny, a to vo veľkej miere za účelom štúdia. Práve študenti si pre potreby uchovávania svojej slovenskej identity založili Spolok slovenských akademikov, na čele ktorého stál uznávaný profesor Spolkovej vysokej školy technickej v Zürichu a otec parnej a plynovej turbíny, Aurel Stodola. Od roku 1948, keď v bývalom Československu prebehol komunistický puč, sa do Švajčiarska nedostalo veľa Slovákov. Možno aj preto Spolok po odchode väčšiny členov do zahraničia prestáva fungovať, ale formálne nezaniká. Po okupácii Československa vojskami Varšavskej zmluvy v roku 1968 emigrovalo do Švajčiarska väčšina dnes žijúcich Slovákov, tzv. starousadlíkov. Ostávajúci členovia a noví emigranti si založili v roku 1969 pokračovateľa Spolku s názvom "Združenie priateľov Slovenska", ktoré sa neskôr v roku 1986 premenovalo na "Združenie Slovákov vo Švajčiarsku". Spolok zanikol po 50 rokoch fungovania, a to 31. decembra 2019. Od 90. rokov minulého storočia je zaznamenaný opäť nárast emigrácie predovšetkým za pracovnými príležitosťami, čo pretrváva dodnes. 
Súčasnosť.
Slováci vo Švajčiarsku dnes žijú hlavne vo veľkých mestách ako Bern, Zürich, Sankt Gallen, Fribourg, Luzern, Bazilej, Montreux, Ženeva, Lugano a iné. O podporu slovenskej identity sa vo Švajčiarsku starajú viaceré subjekty. Medzi tie najznámejšie patria Slovenská škola a škôlka v Zürichu, Slovenská katolícka misia alebo SLOVAK.CH - informačný portál pre Slovákov žijúcich vo Švajčiarsku.
Miroslav Búran

Miroslav Búran (* 18. február 1978, Myjava, Slovensko) je slovenský básnik a prozaik. Žije v Jablonici. Je absolventom „Strednej priemyselnej školy elektrotechnickej“ z roku 1996. Je autorom troch básnických zbierok, noviel, humoristických príbehov a detských knižiek. Autor sa zúčastnil viacerých literárnych súťaží, na ktorých získal aj ocenenia.
Dielo.
ISBN 978-80-999-36-51-6
Miroslav Búran prispieva/l do:
Droichead Samuel Beckett

Droichead Samuel Beckett (, ) je most v Dubline postavený v rokoch 2007 – 2009. Je to zavesený otočný most.
Hlavné rozpätie sa dá kvôli veľkosti niektorých lodí otáčať o 90°. Celková dĺžka mosta je . Mostovka je so vysokým pylónom spojená 31 lanami. Bol navrhnutý španielskym architektom Santiagom Calatravou, ktorý je taktiež architektom neďalekého mosta Droichead James Joyce. Most bol pomenovaný po írskom spisovateľovi a laureátovi Nobelovej ceny za literatúry Samuelovi Beckettovi, ktorý pochádzal z Dublinu. Pylón s lanami má pripomínať harfu, symbol Írska. Most spája južné nábrežie rieky Liffey s Dublinskými dokmi na severnej strane rieky. Most bol oficiálne otvorený pre chodcov 10. decembra 2009 starostkou Dublina Emer Costello. Výstavba mosta stála približne 60 miliónov eur.
Potreba milovať

Potreba milovať je básnická zbierka slovenského autora Miroslava Búrana. Vyšla v roku 2014 ako štvrtá v poradí z jeho zbierok poézie vo vydavateľstve DALi - Dalimír Stano. Knižka obsahuje 49 básní intímnej lyriky v minimalistickom štýle. Básnik tvoril pod vplyvom Mily Haugovej a jej je venovaná aj prvá báseň "s potrebou". Zbierka je dielom vyzretého autora.
Striedmosť

Striedmosť (lat. "Frenum", "temperantia") je jedna zo siedmich cností, je to umiernenosť, sebakontrola, zdržanlivosť a miera, umiernenosť, vnímanie celou mysľou, sebaovládanie alebo "uzda".
Mierumilovnosť

Mierumilovnosť, () je jednou zo siedmich cností a znamená trpezlivosť, zhovievavosť, vyrovnanosť. Zhovievavosť a odolnosť znášať utrpenie dosiahnutá sebaovládaním, miernosťou a zdržanlivosťou. Vyriešenie konfliktu mierumilovne, aj keď sa druhá strana uchýli k násiliu. Schopnosť odpustiť, zľutovať sa nad hriešnikmi. Láskavosť je vyvážený stred medzi hnevom a slabošstvom.
Majstrovstvá Afriky v basketbale mužov 2009

Majstrovstvá Afriky v basketbale mužov 2009 boli v poradí 25. Majstrovstvá Afriky v basketbale mužov, ktoré organizuje Africká basketbalová federácia (FIBA Africa). Konali sa v mestách Tripolis a Bengázi, v Líbyi, v dňoch od 5.15. augusta 2009, za účasti 16 tímov. získala už svoj desiaty titul (šiesty za sebou), keď vo finále zvíťazila nad . Pobrežie Slonoviny získalo medailu po 24-och rokoch, bronzové dokonca po 35-tich rokoch. 
Líbya bola vybraná za organizátora majstrovstiev až vo febrári 2009 po tom, čo Nigéria stiahla svoju kandidatúru, ktorá podľa FIBA Africa nezodpovedala stanoveným požiadavkám. Zápasy sa uskutočnili v dvoch arénach: Suliman Ad-Dharrath Arena a African Union Arena.
Tento turnaj zároveň slúžil ako kvalifikácia afrických družstiev na Majstrovstvá sveta 2010, ktoré organizovalo Turecko. Kvalifikovali sa na ne 3 najlepšie družstvá.
Oldřich Lipský

Oldřich Lipský (* 4. júl 1924, Pelhřimov – † 19. október 1986, Praha) bol český režisér a scenárista, brat herca Lubomíra Lipského.
Životopis.
Pochádzal z Pelhřimova, kde jeho otec Vilém mal cukráreň s kaviarňou a takisto viedol miestny ochotnícky spolok "Rieger". V rodine boli traja bratia, okrem Oldřicha ešte Lubomír (* 1923) a Dalibor (19301947). 
V lete 1945 sa presťahoval z rodného Pelhřimova do Prahy, kde študoval právo a filozofiu, ale po čase dal prednosť divadlu, pracoval ako herec, režisér aj umelecký riaditeľ v Divadle satiry. Po jeho uzavretí pracoval vo filmovom štúdiu Barrandov, najprv ako spoluscenárista a spolurežisér. Svoj prvý vlastný film "Cirkus bude!" natočil v roku 1954.
Oldřich Lipský natočil veľa veľmi obľúbených filmov, medzi ne patria napr. "Jáchyme, hoď ho do stroje" (1974), "„Marečku, podejte mi pero!“" (1976), "Limonádový Joe" (1964), "Adéla ještě nevečeřela" (1977) alebo "Tajemství hradu v Karpatech" (1981).
Syn Dalibor (* 1954) ukončil v roku 1979 štúdia FAMU, odbor strihová skladba a je filmovým strihačom a producentom. Dcéra Ludmila je lekárka.
Kazujo Sedžimová

Kazujo Sedžimová (; * 29. október 1956, Ibaraki, Japonsko) je japonská architektka, laureátka najprestížnejšieho ocenenia v odbore, Pritzkerovej ceny, z roku 2010. Cenu získala spolu so svojím spolupracovníkom Rjúe Nišizawom.
Po absolvovaní Japonskej ženskej univerzity ("Nihon joshi Daigaku") pracovala v ateliéri Tojoo Itó. Roku 1987 sa osamostatnila a roku 1995 založila firmu spoločne s architektom Rjúe Nišizawom pod názvom SANAA ("Sejima and Nishizawa and Associates"). Odvtedy pracujú spolu. K ich najoceňovanejším stavbám patrí New Museum v New Yorku, O-Museum v Nagane či Múzeum súčasného umenia v meste Kanazawa. Ich stavby často pracujú s jednoduchými kubickými tvarmi.
Roku 2010 ako prvá žena v histórii riadila architektonickú časť Benátskeho bienále.
Evanjelické lýceum v Levoči

Evanjelické lýceum v Levoči je dvojposchodová budova pochádzajúca z 14. storočia. V 17. storočí ju vlastnil levočský kronikár Gašpar Hain, ktorý ho daroval evanjelickej cirkvi a tak sa doňho roku 1796 presťahovalo Evanjelické lýceum. Dnes v ňom sídli Múzeum výtvarnej kultúry na Spiši, to je súčasťou Spišského múzea SNM v Levoči. V registri NKP je ako kultúrna pamiatka pod číslom ÚZPF 2929/1
Budova.
Je to trojpodlažná renesančná, pôvodne gotická budova so zachovanými kamennými článkami. Interiér budovy je zdobený nástennými maľbami a je tu aj krásny renesančný portál z roku 1530. Je jedným z najpôsobivejších meštianskych domov na námestí. Zmeny a opravy boli v 15. storočí, roku 1530, v 2. polovici 16. storočia, v 17. storočí, v rokoch 1793 – 96 a v 3. tretine 20. storočia.
Majstrovstvá Afriky v basketbale mužov 2011

Majstrovstvá Afriky v basketbale mužov 2011 boli v poradí 26. Majstrovstvá Afriky v basketbale mužov, ktoré organizuje Africká basketbalová federácia (FIBA Africa). Konali sa v Antananarivo, na Madagaskare, v dňoch od 17.28. augusta 2011, za účasti 16 tímov. Nováčikom turnaja bolo iba družstvo Čadu. Víťazom sa stalo , ktoré vo finálovom zápase vyhralo nad predchádzajúcim šesťnásobným víťazom. 
Pôvodne bolo za organizátora vybrané Pobrežie Slonoviny a zápasy sa mali hrať v Abidjane. Druhým kandidátom na usporiadanie bola Niféria. Stalo sa tak v Abidjane na zasadnutí Výkonného výboru FIBA Africa v marci 2010. Nahrádníkom, ak by sa Pobrežiu Slonoviny nepodarilo splniť stanovené podmienky, bol Madagaskar. Kvôli politickej kríze v Pobreží Slonoviny sa novým organizátorom šampionátu stal v apríli 2011 Madagaskar. Všetky zápasy sa odohrali v športovej aréne Univerzity v Antananarivo.
Tento turnaj zároveň slúžil ako kvalifikácia afrických družstiev na Letné olympijské hry 2012, ktoré hostil Londýn. Kvalifikoval sa na ne iba víťaz.
When You’re Gone

„When You’re Gone“ je skladba kanadského hudobníka Bryana Adamsa, z jeho albumu "On a Day Like Today" (1998). V skladbe vokálne spolupracovala speváčka Melanie C zo skupiny Spice Girls. Producentmi boli Adams a Eliot Kennedy. Skladba dosiahla 3. miesto v britskom rebríčku UK Singles Chart, pričom sa v prvej desiatke udržal deväť týždňov. S predajom 676 947 kusov sa stal 82. najpredávanejším singlom 90. rokov. Do roku 2013 sa v spojenom kráľovstve predalo 717 000 kusov singlu.
Chlorid ytritý

Chlorid ytritý (YCl3) je anorganická zlúčenina ytria a chlóru. Jedná sa o pevnú látku, ktorá je dobre rozpustná ako v polárnych (voda, etanol), tak aj v nepolárnych (pyridín. ..) rozpúšťadlách 
Vlastnosti.
Chlorid ytritý existuje v dvoch formách, bezvodý YCL3 a tiež ako hexahydrát YCL3 • 6 H2O, obe formy sú biele pevné a dobre rozpustné látky. Jeho kryštalická štruktúra je podobná štruktúre mnohých zlúčenín ako napríklad chloridu hlinitému.
Príprava.
Čistý chlorid ytritý sa pripravuje z oxidu ytritého Y2O3 alebo zo svojho hexahydrátu YCl3 • 6 H2O a chloridu amónneho, pričom u oboch postupov vzniká ako komplexný medziprodukt chlorid amónno-ytritý (NH4)2[YCl5]:
Medziprodukt sa následne rozloží zahriatím podľa rovnice:
Reakciou oxidu ytritého s kyselinou chlorovodíkovou vzniká hexahydrát, z ktorého nemožno pripraviť zahriatím bezvodý chlorid ytritý, namiesto toho vzniká oxychlorid.
Droichead James Joyce

Droichead James Joyce (, ) je oblúkový cestný most na rieke Liffey v írskom Dubline pomenovaný po írskom spisovateľovi Jamesovi Joyceovi. Hlavné rozpätie má dĺžku . Architektom mosta bol Santiago Calatrava, ktorý bol aj architektom neďalekého mosta Droichead Samuel Beckett. Most bol otvorený 16. júna 2003 počas sviatku Bloomsday. Výstavba mosta stála 9 miliónov eur.
Novobarok

Novobarok (iné názvy: neobarok, pseudobarok, novodobý barok) je najmladší z historizujúcich slohov. Vznikol v druhej polovici 19. storočia a pretrval až do 20. rokov 20. storočia.
Významnejšie sa začal presadzovať až po roku 1900. Čo sa týka detailov ornamentiky a členenie, tvarov vikierov a manzardových striech, čerpá tento sloh inšpiráciu z baroka 18. storočia. Zaujímavosťou tohto štýlu je preberanie orientálnych a maurských prvkov a motívov pre stavby židovských synagóg.
Parmigianino

Parmigianino alebo Parmigiano, vlastným menom Girolamo Francesco Maria Mazzola, (* 11. január 1503, Parma, Taliansko – † 24. august 1540, Casalmaggiore) bol taliansky manieristický maliar a rytec. 
Vo svojom diele vychádzal predovšetkým z Correggioa a Michelangela, neskôr bol prirovnávaný k Raffaelovi. Pôsobil v Parme, Florencii, Ríme a Bologni. Vo svojich prevažne náboženských obrazoch sa zameriaval na figúru, ktorú zobrazoval v pretiahnutých proporciách a špirálovitom pohybe s prepracovanými detailami šiat, napr. "Videnie svätého Hieronyma" (1527) a "Madona s dlhým krkom" (1534).
Mars 1969B

Mars 1969B bola sovietska kozmická sonda určená na výskum Marsu. Tak ako jej dvojča, Mars 1969A, ktoré vzlietlo a havarovalo len päť dní pred ňou, aj Mars 1969B bola neúspešná. Pokus o štart prebehol 2. apríla 1969. Kvôli zlyhaniu nosnej rakety Proton-K bola táto plánovaná prvá umelá družica Marsu zničená. Dôvodom bola explózia jedného zo šestice motorov nosnej rakety, ktorá nastala už 0,02 sekundy po štarte. Päť zvyšných motorov síce nieslo raketu ďalej, no už prakticky od okamihu odpútania sa od štartovacieho stola sa vychyľovala z kurzu. 41 sekúnd po štarte raketa dopadla na zem asi 3 km od miesta štartu a pri dopade explodovala. K poškodeniu štartovacieho komplexu výbuchom nedošlo, len v blízkej montážnej hale sa roztrieštili okná.
Lucas Cranach mladší

Lucas Cranach mladší (* 4. október 1515, Wittenberg, Nemecko – † 25. január 1586, tamtiež) bol nemecký renesančný maliar, syn Lucasa Cranacha staršieho.
Spolu so starším bratom Hansom sa vyučil a pracoval v otcovej maliarskej dielni. Po Hansovej smrti 1537 prevzal vedenie dielne a od roku 1544, alebo 1550 aj ostatn otcov majetok vo Wittenbergu. Roku 1541 sa oženil s Barborou, dcérou saského kancelára Brückea, a mal s ňou štyri deti. Po jej smrti sa v roku 1551 oženil druhýkrát s Magdalénou, dcérou dvorného lekára Schurffa a neterou Melanchthona, s ktorou mal päť detí. Podobne ako jeho otec bol i on opakovane radným a v roku 1565 mešťanostom mesta Wittenbergu, kde patril medzi najzámožnejších mešťanov a kde tiež zomrel.
Pretože otec mal na syna veľký vplyv a okrem toho obaja maľovali rôzne žánre, je rozlíšenie autorstva u rady obrazov neisté.
Correggio (mesto)

Correggio je mesto v provincii Reggio Emilia v talianskom regióne Emilia-Romagna. Žije tu približne 25 000 obyvateľov, rozloha mesta je 77 km².
Osídlenie tu existovalo už za čias Rímskej ríše, neskôr oblasť obývali Longobardi. V stredoveku a na začiatku novoveku bolo Correggio centrom mestského štátu, ktorý sa v roku 1659 stal súčasťou Modenského vojvodstva.
Pierre Laval

Pierre Etienne Laval (* 28. jún 1883, Châteldon, Francúzsko – † 15. október 1945, Fresnes) bol francúzsky advokát a politik. 
Bol štyrikrát premiérom v dobách Tretej republiky. Po nemeckej invázii v roku 1940 sa stal členom vlády vichystického Francúzska a tiež premiérom. Po oslobodení Francúzska v roku 1945 bol zatknutý, odsúdený na trest smrti za vlastizradu a popravený zastrelením.
Avram Iancu (Bihárska župa)

Avram Iancu je obec v Bihárskej župe v Rumunsku. Nachádza sa na juhozápade župy a je to zároveň jej najzápadnejšie položená obec. Skladá sa z troch dedín: Avram Iancu (sídlo obce), Ant a Tămașda.
Turisticky atraktívne lokality.
Ruina rímskokatolíckeho kostola v dedine Tămașda, postaveného v 13. storočí v románskom slohu a neskôr pristavanými gotickými prvkami. Kultúrna pamiatka.
Kygo

Kyrre Gørvell-Dahll (* 11. september 1991, Singapur), známy pod umeleckým menom Kygo, je nórsky DJ a producent. Preslávil sa remixom skladby „I See Fire“ od Eda Sheerana, ktorý mal na stránke Soundcloud viac ako 26,5 milióna prehratí a na YouTube okolo 40 miliónov prehratí.
1. decembra 2014 vydal svoju vlastnú skladbu „Firestone“, v spolupráci s vokalistom Conradom (Conrad Sewell). 15. marca 2015 vydal druhú s názvom „Stole the Show“.
Začiatky a hudobná kariéra.
Na klavír začal hrať v šiestich rokoch. V 15-16 rokoch začal inklinovať k elektronickej hudbe. Jeho najväčším vzorom bol Avicii. Po získaní 80 miliónov videní na stránkach YouTube a Soundcloud bol kontaktovaný Aviciim a Chrisom Martinom (Coldplay), aby zremixoval jednu z ich piesní. 19. septembra 2014 nahradil Aviciiho na mainstage TomorrowWorldu, kvôli Aviciiho zdravotným problémom.
V júli 2014 sa stal partnerom lifestylovej značky Electric Family. Je možnosť zakúpiť si náramok s jeho logom, 100% z výnosu daroval na rozšírenie znalostí o rakovine prsníka. V tom istom mesiaci podpísal nahrávaciu zmluvu so Sony International a Ultra Records. Vo februári 2015 bol jeho druhý track „Stole the Show“ použitý v traileri pre Ultra Music Festival.
Balc

Balc () je obec v Bihárskej župe v Rumunsku. Obec sa stala známa ako dovolenkové letovisko rumunského diktátora Nicolae Ceaușescu a vďaka loveckým výpravám, ktoré tu v roku 2005 organizoval rumunský oligarcha Ion Țiriac. Nachádza sa na severovýchode župy a pozostáva z piatich dedín: Balc (sídlo obce), Almașu Mare, Almașu Mic, Ghida a Săldăbagiu de Barcău.
Turisticky atraktívne lokality.
Ruina kaštieľa Ioana Pursa v dedine Balc. Národná kultúrna pamiatka.
Carrick-a-Rede Rope Bridge

Carrick-a-Rede Rope Bridge () je jednoduchý visutý most pri severoírskom meste Ballintoy. Je jednou z najznámejších turistických atrakcií Severného Írska.
Názov ostrova Carrick-a-Rede znamená "skala v ceste", pretože stojí v migračnej trase lososov. Kvôli nim boli prvé lanové mosty postavené rybármi už v 16. storočí. Dnešný most pochádza z roku 2008 a bol postavený v Belfaste spoločnosťou Heyn Construction. Celková dĺžka mosta je a maximálna výška nad roklinou je . Vlastníkom mosta je organizácia National Trust for Places of Historic Interest or Natural Beauty.
Londonderry (grófstvo)

Londonderry (, ) alebo aj Derry je jedno zo šiestich tradičných grófstiev Severného Írska, ktoré leží na severe írskeho ostrova v historickej severoírskej provincii Ulster. V súčasnosti už grófstva v Severnom Írsku neslúžia na administratívne účely. Hlavným mestom tradičného grófstva bolo mesto Coleraine. V súčasnosti je jedným zo štyroch (z celkových šiestich) severoírskych grófstiev, ktorého väčšina obyvateľstva sa hlási ku katolicizmu. 
V súčasnosti tu žije približne 247-tisíc ľudí, čo je najviac v dejinách grófstva. Predošlé maximum počtu obyvateľov dosiahlo grófstvo podobne ako väčšina írskych grófstiev v roku 1841 (pred zemiakovým hladomorom a následnou vysťahovaleckou vlnou), keď malo 222-tisíc obyvateľov.
Názov.
Samotný názov je ohniskom sporov, pretože skrátený názov "Derry" uprednostňujú írski nacionalisti a severoírski katolíci, kým názov "Londonderry" unionisti. Britské úrady používajú názov Londonderry, kým Írsko používa názov Derry.
Geografia.
Grófstvo Londonderry leží na severe írskeho ostrova. Najvyšší vrch grófstva, vrch Sawel Mountain, dosahuje nadmorskú výšku , leží na hranici s grófstvom Tyrone. Na severe ho obmývajú vody Atlantického oceánu, na juhovýchode grófstva leží jazero Lough Neagh.
Na východe hraničí so severoírskym grófstvom Antrim, na juhu s grófstvom Tyrone. Hraničí aj s Írskou republikou - s grófstvom Donegal na západe.
Daniel Šechtman

Daniel Šechtman, niekedy tiež Dan Šechtman, 24. január 1941, Tel Aviv, Britský mandát Palestína) je izraelský fyzik a profesor na Izraelskom technologickom inštitúte v Haife.
V roku 2011 dostal Nobelovu cenu za chémiu za objav kvazikryštálov. Tie popísal už v apríli 1982 počas svojho vedeckého pobytu v USA, avšak spočiatku jeho objav vedecká komunita odmietala a sám Šechtman bol za svoju teóriu zosmiešňovaný. Podľa všetkých súdobých vedeckých poznatkov bol jeho objav nemožný – vedci sa totiž domnievali, že sa vzorce atómov v kryštáli opakujú, zatiaľ čo Šechtman tvrdil opak. Zmenil však definíciu kryštálu ako periodickej štruktúry. Podľa novej je kryštál „akákoľvek pevná látka, ktorej difrakčný diagram je bodový.“
Je nositeľom mnohých vedeckých ocenení, okrem iného tiež Izraelskej ceny alebo Wolfovej ceny za fyziku.
V roku 2014 neúspešne kandidoval na prezidenta, zvíťazil Reuven Rivlin.
Derry

Derry môže byť:
Martin Chalfie

Martin Chalfie (* 15. január 1947, Chicago, Illinois, USA) je americký biológ. Pôsobí ako profesor neurobiológie na Columbia University.
Je spoludržiteľom Nobelovej ceny za chémiu za rok 2008 „za objav a výskum zeleného fluorescenčného proteínu“ (GFP).
Jeho podiel na objave spočíva najmä v tom, že zistil ako nadviazať GFP na iné proteíny a sledovať tak jeho cestu organizmom a jeho prípadné premeny.
Robert Robinson

Sir Robert Robinson (* 13. september 1886, Rufford, Spojené kráľovstvo – † 8. február 1975, Great Missenden, Spojené kráľovstvo) bol anglický organický chemik, ktorý v roku 1947 získal Nobelovu cenu za výskum antokyánov a alkaloidov.
Životopis.
Študoval na univerzite v Manchestri. V roku 1912 sa stal profesorom čistej a aplikovanej organickej chémie na univerzite v Sydney. Od roku 1930 bol profesorom chémie na Oxfordskej univerzite. Je po ňom pomenované laboratórium univerzity v Liverpoole.
Majstrovstvá sveta v touch rugby 2015

Majstrovstvá sveta v touch rugby 2015 boli v poradí 8. Majstrovstvá sveta v touch rugby, ktoré organizuje Medzinárodná federácia touch rugby (FIT). Konali sa v Coffs Harbour, v Novom Južnom Walese, v Austrálii od 29. apríla3. mája 2015, za účasti 16 mužských, 14 ženských a 22 zmiešaných tímov. Majstrovstiev sa zúčastnilo spolu 1 900 účastníkov z 97 tímov a 25 krajín. Nováčikmi turnaja boli mužské družstvá Fidži a Malajzie, ženské družstvá Fidži, Filipín a USA a zmiešané družstvá Čile, Číny, Filipín, Hongkongu, Nemecka a Spojených arabských emirátov. Víťazom v vo všetkých troch kategóriách sa stala domáca Austrália, ktorá vo finále zvíťazila zakaždým nad Novým Zélandom. V mužskej kategórii vyhrala rekordným finálovým výsledkom.
FIT v decembri 2010 rozhodla, že sa organizátorom MS stane Austrália. Z piatich kandidátov: Austrália, Papua-Nová Guinea, Samoa, Singapur a Taliansko, postúpili do užšieho výberu Austrália a Singapur, v ktorom zvíťazila Austrália. Všetky zápasy sa odohrali v komplexe C.ex Coffs International Stadium a jeho dvanástich ihriskách. Hlavný štadión má kapacitu 936 miest na sedenie. Okrem mužov, žien a mixu sa tradične uskutočnili aj turnaje veteránov nad 30, 35, 40 a nad 50 rokov, žien nad 27 rokov a v mixe veteránov.
Účastníci.
 Umiestnenie v medzinárodnom rebríčku FIT.
Externé odkazy.
[[Kategória:Šport v 2015]]
[[Kategória:Majstrovstvá sveta v touch rugby]]
[[Kategória:Športové podujatia v Austrálii|Touch]]
Jodid vápenatý

Jodid vápenatý (CaI2) je anorganická zlúčenina vápnika a jódu. Táto biela hygroskopická pevná látka sa výborne rozpúšťa v vode. Jodid vápenatý má podobné vlastnosti ako príbuzné soli, napríklad chloridu vápenatého. Používa sa vo fotografickom priemysle.
Reakcia.
Henri Moissan ako prvý izoloval v roku 1898 čistý vápnik redukciou jodidu vápenatého čistým sodíkom:
Jodid vápenatý možno získať pôsobenia kyseliny jodovodíkovej na uhličitan, oxid alebo hydroxid vápenatý:
Na vzduchu jodid vápenatý pomaly reaguje s kyslíkom a oxidom uhličitým a uvoľňuje jód, ktorý je zodpovedný za žltkasté sfarbenie nečistých vzoriek.
Použitie.
Jodid vápenatý sa používa vo fotografii (pri výrobe fotocitlivých emulzií), v lekárstve (ako zdroj jódu a expektorans) a ako prídavná látka do potravín (emulgátor, označenie E916).
Kosmos 419

Kosmos 419 bola planetárna sonda, celkove deviaty sovietsky pokus priblížiť sa k Marsu a tretí sovietsky pokus o umiestnenie sondy na obežnú dráhu okolo tejto planéty. Ani tento sa však nevydaril. Na parkovaciu obežnú dráhu okolo Zeme síce 10. mája 1971 vzlietla s nosnou raketou Proton-K úspešne. V dôsledku chybne zadaného času opakovaného zapnutia motora štvrtého stupňa však sonda zostala na obežnej dráhe okolo Zeme spojená s posledným stupňom nosnej rakety. 12. mája 1971 zanikla v zemskej atmosfére.
Majstrovstvá SEABA v basketbale mužov 2001

Majstrovstvá SEABA v basketbale mužov 2001 boli v poradí 6. Majstrovstvá SEABA v basketbale mužov, ktoré organizuje Basketbalová asociácia Juhovýchodnej Ázie (SEABA). Konali sa v Manile, na Filipínach v dňoch od 2.7. apríla 2001, za účasti 7 tímov. Filipíny boli organizátorom šampionátu Juhovýchodnej Ázie mužov tretíkrát, predtým hostili turnaj v rokoch 1998 a 1999, zakaždým v Manile. Zápasy sa odohrali v aréne Rizal Memorial Coliseum. Štvrtýkrát sa víťazom stali domáce , ktoré vo finále vyhrali nad .
Tieto majstrovstvá zároveň slúžili ako kvalifikácia na Majstrovstvá Ázie 2001, ktoré organizovala Čína. Kvalifikovali sa na ne 2 najlepšie družstvá.
Konečné poradie.
Pozn: Po tom, čo FIBA suspendovala Filipíny, postúpil neskôr aj Singapur.
Hierónymos z Androsu

Hierónymos ("Hierónymos") bol olympijských víťaz v päťboji v roku 492 pred Kr.
Hierónymos z kykladského ostrova Andros zvíťazil na 72. olympijských hrách v päťboji. V Olympii túto disciplínu zaviedli na 18. hrách v roku 708 pred Kr. a jej prvým víťazom bol Lampis zo Sparty. Päťboj (pentathlon) pozostával zo skoku do diaľky, behu na na jedno stadion, hodu diskom, hodu oštepom a zo zápasenia. V Grécku bol pentathlon veľmi obľúbený. 
Staroveký autor Pausanias uvádza, že Hierónymos na olympijských hrách súťažil vo finále s Tisamenom, rodákom z Élidy, ktorému veštba predpovedala, že sa zaskvie piatimi víťazstvami. Tisamenos si veštbu vyložil tak, že zvíťazí v päťboji na hrách v Olympii. Tisamenos následne na hrách v behu a v skoku Hierónyma zdolal, ale v ďalších troch disciplínach prehral. Tisamenovi sa ale veštba predsa len naplnila, lebo bohovia mu neskôr päť víťastiev dopriali, avšak na bojisku. Pausanias počas prehliadky posvätného okrsku olympijskej Altidy videl i sochu Hierónyma, ktorú zhotovil sochársky majster Stomios.
This Is Kevin

This Is Kevin je elektronický hudobný projekt založený na Slovensku v roku 1991. Hlavným lídrom projektu je Roman Ferianc.
Hudobná kariéra.
Prvé oficiálne nahrávky a formácie siahajú do prelomu 80. a 90. rokov kedy projekt vznikol. Hlavnou inšpiráciou bolo hnutie indies, ale začiatky boli formované iba ako demá distribuované v úzkom kruhu poslucháčov. 
V roku 1999 vychádza debutový album "Slowly to the Sun" a jeho úvodným singlom je skladba „to Pasteur“, ktorá využíva hlasy z televízneho filmu o Louisovi Pasteurovi. Ku tomuto singlu vychádza aj videoklip, ktorý sa objavil vo vysielaní britskej i nemeckej hudobnej stanice MTV.. Rok 2002 priniesol druhý album album "Communication" a do tretice v roku 2006 vydali album "Welcome To My Planet". Ich ostatným albumom je album "Karma Free" z roku 2011. V rovnakom roku predstavili aj singel „Near Me“ ktorý bol najhranejšiou skladbou na Rádiu_FM za daný rok.
V súčasnosti je projekt stále aktívny a členovia pripravujú nový album.
Referencie.
3. http://www.thisiskevin.org/
Jodid zinočnatý

Jodid zinočnatý (ZnI2) je anorganická zlúčenina zinka a jódu, dobre rozpustná vo vode. Má celkom neobvyklú štruktúru kryštálov, v podobe trojuholníkového štvorstena.
Výroba.
Jodid zinočnatý sa spravidla vyrába reakciou jódu s kovovým zinkom. Reakcia je veľmi efektívna. Pri nasypaní práškového zinku na kúsok pevného jódu za krátku dobu začne rýchla reakcia, ktorá je vysoko exotermická. Reaktanty sa preto ohrievajú a dochádza tým k výraznejšiemu urýchlenie reakcie. Po krátkej dobe sa teplota zvýši natoľko, že jód začne sublimovať za vzniku fialových par. Fialové škvrny vzniknuté desublimací jódu možno vyčistiť etanolom.
Majstrovstvá SEABA v basketbale mužov 1999

Majstrovstvá SEABA v basketbale mužov 1999 boli v poradí 4. Majstrovstvá SEABA v basketbale mužov, ktoré organizuje Basketbalová asociácia Juhovýchodnej Ázie (SEABA). Konali sa v Manile, na Filipínach v dňoch od 2.7. júla 1999, za účasti 5 tímov. Filipíny boli organizátorom šampionátu Juhovýchodnej Ázie mužov druhýkrát, keď hostili aj predchádzajúci turnaj v roku 1998, tiež v Manile. Zápasy sa hrali v aréne Ninoy Aquino Coliseum. obhájili titul, keď vo finále zvíťazili nad .
Agias

Agias "Agias") môže byť:
Tinker Hatfield

Tinker Haven Hatfield, Jr. (* 30. apríl 1952, Hillsboro, Oregon, USA) je americký dizajnér spoločnosti Nike, Inc. a tvorca niekoľkých svetovo uznávaných modelov a inovácií dizajnu športovej obuvi. 
Jeho najznámejším modelom je Nike Air Max 1, ktorý spôsobil prevrat v histórii športovej obuvi a pomohol spoločnosti Nike vytvoriť silné meno a stabilnú pozíciu na trhu. V súčasnosti je viceprezidentom pre dizajn a športové projekty v Nike, Inc.
Pamätný dom Čierny orol

Pamätný dom Čierny orol je historická budova v Liptovskom Mikuláši. Spomína sa už v 17. storočí ako zájazdový hostinec - Vrbický hostinec. V 19. storočí bola budova rozšírená o javisko, čim sa Čierny orol stal centrom kultúrneho života, ktorého vplyv presiahol hranice Liptovského Mikuláša. 1. mája 1918 zorganizovali Sociálni demokrati verejné zhromaždenie, tu odznela Mikulášska rezolúcia, ktorou sa slovenský národ otvorene prihlásil k právu na sebaurčenie a k myšlienke česko-slovenskej vzájomnosti. V nasledujúcom období bol známy ako Robotnícky dom. Roku 1961 bol vyhlásený za národnú kultúrnu pamiatku a registrovany je v UZPF pod č. 394.
Nachičevan (mesto)

Nachičevan (azerb.: Naxçıvan) je hlavné mesto Nachičevanskej autonómnej republiky štátu Azerbajdžan. Nachádza sa 450 km západne od Baku. Žije tu asi 75 000 obyvateľov (2010). Sídlo sa skladá okrem samotného mesta Nachičevan aj z priľahlých obcí Başbaşı, Qarağalıq a Daşduz. Leží na úpätí Zangezurských hôr na brehoch rieky Nachičevan vo výške takmer 1 000 m n. m. Nachádza sa tu železničná stanica a letisko. Mesto je taktiež významnou križovatkou cestných komunikácii.
Majstrovstvá SEABA v basketbale mužov 2005

Majstrovstvá SEABA v basketbale mužov 2005 boli v poradí 8. Majstrovstvá SEABA v basketbale mužov, ktoré organizuje Basketbalová asociácia Juhovýchodnej Ázie (SEABA). Konali sa v Kuala Lumpur, v Malajzii v dňoch od 5.9. júla 2005, za účasti 5 tímov. Malajzia bola organizátorom šampionátu Juhovýchodnej Ázie mužov tretíkrát, predtým hostila turnaj v rokoch 1994 (v Segamat) a 2000 (v Johor Bahru). Zápasy sa hrali v aréne MABA Stadium s kapacitou 2 500 divákov. Domáca získala pri neúčasti svoj druhý titul, keď v päťčlennej skupine zvíťazila vo všetkých zápasoch.
Tieto majstrovstvá zároveň slúžili ako kvalifikácia na Majstrovstvá Ázie 2005, ktoré organizoval Katar. Kvalifikovali sa na ne 2 najlepšie družstvá.
Výsledky.
Základná skupina.
Play-off sa nehralo.
Queensferry Crossing

Queensferry Crossing (predtým Forth Replacement Crossing) je názov pre cestný most vo výstavbe pri škótskom meste Edinburgh.
Výstavba mosta bola započatá v septembri 2011 a jeho dokončenie je naplánované na rok 2016. Most bude po dokončení tretím mostom postaveným v ústí zálivu Firth of Forth (prvým bol železničný Forth Railway Bridge a druhým bol cestný most Forth Road Bridge). Celková dĺžka zaveseného mosta má po dokončení byť . Plánovaná výška troch pylónov je a maximálna vzdialenosť medzi nimi . Kvôli výstavbe mosta bol odstránený maják z malého ostrova "Beamer Rock", na ktorom bola neskôr započatá výstavba stredného pylónu.
Most bol otvorený kráľovnou Alžbetou II. 4. septembra 2017, presne 53 rokov po otvorení svojho predchodcu. Celkové náklady na most dosiahli 1,35 mld. £ a výstavba trvala 6 rokov. Je najdlhším troj-pylónovým visutým mostom na svete. Projekt zamestnal viacej než 10 000 pracovníkov, ktorí odpracovali viacej než 13 miliónov hodín práce.
Patience (singel Take That)

„Patience“ je skladba britskej skupiny Take That. Bola vydaná dňa 13. novembra 2006 ako prvý singel z ich albumu "Beautiful World". singel dosiahol 1. miesto v britskom rebríčku UK Singles Chart a takisto v Nemecku, Španielsku a Švajčiarsku. Do novembra 2014 sa predalo v Spojenom kráľovstve celkom 690 000 kopií singlu.
Zostava a personál.
Zdroj:
Majstrovstvá SEABA v basketbale mužov 2007

Majstrovstvá SEABA v basketbale mužov 2007 boli v poradí 9. Majstrovstvá SEABA v basketbale mužov, ktoré organizuje Basketbalová asociácia Juhovýchodnej Ázie (SEABA). Konali sa v Ratchaburi, v Thajsku v dňoch od 24.28. mája 2007, za účasti 5 tímov. Zápasy sa hrali v aréne Provincial Gymnasium s kapacitou 4 000 divákov. získali svoj šiesty titul, keď v päťčlennej skupine zvíťazili vo všetkých zápasoch.
Tieto majstrovstvá zároveň slúžili ako kvalifikácia na Majstrovstvá Ázie 2007, ktoré organizovalo Japonsko. Kvalifikovali sa na ne 2 najlepšie družstvá.
Výsledky.
Základná skupina.
Play-off sa nehralo.
Peter Handke

Peter Handke (* 6. december 1942, Griffen, Rakúsko) je viacnásobne ocenený spisovateľ a prekladateľ a jeden z najznámejších súčasných rakúskych autorov. Už prvé jeho diela mu vyslúžili záujem kritiky i mladej generácie. Včasné diela ako „"Publikumsbeschimpfung"“ a „"Die Angst des Tormanns beim Elfmeter"“ sa stali na konci 60. rokov 20. storočia veľmi rýchlo známymi. Handke obhajoval pozície Srbska proti antisrbskej väčšinovej mienke počas balkánskych vojen v 90. rokoch 20. storočia. Je to avantgardný spisovateľ, autor divadelných hier, románov, poézie a esejí. Píše aj poviedky, eseje, rozhlasové hry a autobiografické práce.
V roku 2019 získal Nobelovu cenu.
Nachičevan

Nachičevan môže byť:
Tetrajóddifosfán

Tetrajóddifosfán (P2I4) je anorganická zlúčenina fosforu a jódu. Za bežných podmienok sa jedná o oranžovú kryštalickú látku s redukčnými účinkami. Atóm fosforu má chemický NMR posun okolo +100 ppm (pod kyselinou fosforečnou), resp. +108 ppm v sírouhlíku. V tejto zlúčenine má fosfor málo obvyklé oxidačné číslo +II.
Syntéza.
Tetrajóddifosfán možno ľahko pripraviť disproporcionáciou jodidu fosforitého v suchom dietylétere:
Možno ho získať aj reakciou chloridu fosforitého s jodidom draselným za bezvodných podmienok.
Reakcia.
Tetrajóddifosfán reaguje s brómom za vzniku zmesi jodidu fosforitého (PI3), bromid fosforitého (PBr3), PBr2I a PBrI2.
Použitie.
Tetrajóddifosfán sa používa v organickej chémii pre konverziu karboxylových kyselín na nitrily, k odstráneniu ochranných skupín u acetálu (na aldehydy) a ketály (na ketóny) a ku konverzii epoxidov na alkény a aldoximy na nitrily. Môže tiež cyklizovať 2-aminoalkoholy na aziridíny a prevádzať α, β-nenasýtené karboxylové kyseliny na α, β-nenasýtené organobromidy.
V Kuhn-Wintersteinovej reakcii sa tetrajóddifosfán používa pre konverziu glykolov na alkény.
Majstrovstvá SEABA v basketbale mužov 2013

Majstrovstvá SEABA v basketbale mužov 2013 boli v poradí 12. Majstrovstvá SEABA v basketbale mužov, ktoré organizuje Basketbalová asociácia Juhovýchodnej Ázie (SEABA). Konali sa v Medane, v Indonézii v dňoch od 20.23. júna 2013, za účasti iba 4 tímov. Indonézia bola organizátorom šampionátu Juhovýchodnej Ázie mužov štvrtýkrát, predtým hostila turnaj v rokoch 1996 (v Surabaja), 2009 (v Medane) a 2011 (v Jakarte). Zápasy sa hrali v aréne GOR Samudra. Titul pri neúčasti získalo , keď vo finále zvíťazilo nad .
Tieto majstrovstvá zároveň slúžili ako kvalifikácia na Majstrovstvá Ázie 2013, ktoré organizovali Filipíny. Kvalifikovali sa na ne 2 najlepšie družstvá. malo na ázijskom šampionáte účasť automaticky zaručenú.
Majstrovstvá SEABA v basketbale mužov 2000

Majstrovstvá SEABA v basketbale mužov 2000 boli v poradí 5. Majstrovstvá SEABA v basketbale mužov, ktoré organizuje Basketbalová asociácia Juhovýchodnej Ázie (SEABA). Konali sa v Johor Bahru, v Malajzii v dňoch od 22.24. apríla 2000, za účasti iba 4 tímov. Malajzia bola organizátorom šampionátu Juhovýchodnej Ázie mužov druhýkrát, predtým hostila turnaj v roku 1994, v Segamat. Zápasy sa hrali v aréne Larkin Indoor Stadium s kapacitou 3 400 divákov. obhájili titul, keď v štvorčlennej skupine vyhrali všetky zápasy.